31999R0379
L 046/15
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 379/1999 НА КОМИСИЯТА
от 19 февруари 1999 година
за изменение на Регламент (ЕИО) № 2568/91 относно характеристиките на маслиновото масло и маслиновото масло от остатъчен материал и съответните методи за анализ
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент № 136/66/ЕИО на Съвета от 22 септември 1966 г. относно създаването на обща организация на пазара на масла и мазнини (1), последно изменен с Регламент (ЕО) № 1638/98 (2), и по-специално член 35а от него,
като има предвид, че Регламент (ЕИО) № 2568/91 на Комисията (3), последно изменен с Регламент (ЕО) № 2248/98 (4), дефинира характеристиките на маслиновото масло и маслиновото масло от остатъчен материал, както и съответните методи за анализ;
като има предвид, че с цел хармонизиране на условията за подготовка на проби на маслиново масло за анализ, както е предвидено в Регламент (ЕИО) № 2568/91, настоящият регламент изисква използване на международен стандарт EN ISO 5555 в допълнение към стандарт EN ISO 661, който вече се прилага;
като има предвид, че за да се предостави период на адаптиране към новите стандарти и за да се даде време за въвеждане на средства за тяхното прилагане, въвеждането на настоящия регламент следва да се отложи;
като има предвид, че мерките, предвидени в настоящия регламент, са в съответствие със становището на Управителния комитет по масла и мазнини,
ПРИЕ НАСТОЯЩИЯ РЕГЛАМЕНТ:
Член 1
Член 2, параграф 3 от Регламент (ЕИО) № 2568/91 се заменя със следното:
„3. Пробите за определяне на характеристиките на маслиновото масло, предвидени в приложение I, се вземат в съответствие с международните стандарти EN ISO 661 относно подготовката на проби за анализ и EN ISO 5555 относно вземането на проби.“
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент се прилага от първия ден на четвъртия месец след влизането му в сила.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 19 февруари 1999 година.